SỌRỌSOKE ('TALKAM) jẹ́ ìpilẹ̀sẹ̀ Devatop Centre For Africa Development, ibùdó tó ń jà fún ètọ́ ọmọ ènìyàn tí ó gúnwá sí orí ìtàkùn ayélujára tí ó ń pèsè ọ̀pọ̀lọpọ̀ àlàyé àti dátà lórí kíkó àwọn ènìyàn ní ọ̀nà àìtọ́ àti jíjà fún ẹ̀tọ́ àwọn ẹgbẹ́ láwùjọ, ilé -iṣẹ́, àwọn amòyè fún ìdàgbàsókè, àwọn ajìjàgbara fún ẹ̀tọ́ ọmọ ènìyàn, àwọn agbófinró àti àwọn àjọ tó ń sojú ìjọba. TALKAM jẹ́ èdè pidgin tí ó túmọ̀ sí sọ̀rọ̀sókè, ó kún fún àwọn wọ̀nyìí: ohun èlò ìròyìn ayélujára, ètò ajàfẹ́ẹ̀tọ́ lórí ẹ̀rọ asọ̀rọ̀mágbèsì ní ọ̀sẹ̀ẹ̀sẹ̀, ìsàkóso ọ̀ràn tí óbá sẹlẹ̀, nọ́m̀bà tí a le yára pè, whatsapp, ìpolongo lágbègbè àti ìdánilẹ́ẹ̀kọ. Pèlu ohun èlò ìròyìn ayélujára, ó rọrùn fún àwọn ènìyàn káàkiri orílẹ̀ èdè Nàíjírìà láti kàn sìwa lórí ọ̀ràn tí ó bá sẹlẹ̀ níbì kan lẹ́yìí tí à ń se ìsàkóso àti àmójútó fún ẹni tí ó ń jìyá ìpalára. Ohun èlò ìròyìn ayélujára àti ètò lórí asọ̀rọ̀mágbèsì ti di gbajúgbajà láwùjọ láti lè máa lọgun ìlòkulò àwọn ènìyàn.